December 2009

Udalosti 
 1. december: Podľa tímu autorov na čele s Davidom Elbazom čierna diera môže byť základom pre vznik galaxie. Tento záver urobili na základe pozorovaní kvazaru HE0450-2958, pri ktorom sa nepodarilo objaviť hostiteľskú galaxiu. Pri pátraní pri hostiteľskej galaxii sa zistilo, že v neďalekej galaxii vznikajú nové hviezdy až v stokrát rýchlejšie než v galaxiách v našom okolí. Je možné, že tvorbu hviezd spúšťajú výtrisky vysokoenergetických častíc z kvazaru. Predpokladá sa, že kvazar a neďaleká galaxia spolu v budúcnosti splynú, čím sa kvazar dostane do vnútra hostiteľskej galaxie, ktorú si predtým sám vytvoril.http://www.astrovm.cz/cz/pro-navstevniky/zpravy_eso/prispiva-cerna-dira-ke-vzniku-galaxie/312.html

 9. december: Astronómovia z ESO (European Southern Observatory) na základe pozorovaní asi 500 hviezd, z toho 70 s planetárnymi sústavami, prišli na hypotézu, prečo niektoré hviezdy obsahujú rádovo menej chemického prvku lítia, než sa predpokladalo. Podľa výsledkov pozorovaní deficit lítia vykazujú práve hviezdy s planétami, čo viedlo k teórii, že planéty ovplyvňujú rozmiestnenie chemických prvkov vo vnútri hviezd. Takto umožnia hviezdam efektívnejšie spaľovať zásoby lítia z čias svojho vzniku. Pokiaľ by bola táto teória správna, hľadanie hviezd s deficitom lítia by sa mohlo zaradiť k ďalším metódam objavovania planetárnych sústav.http://spaceprobes.kosmo.cz/index.php?sekce=hotnews spaceprobes.kosmo.cz

 10. december: Sonda Mars Reconnaissance Orbiter ukončila let v bezpečnostnom móde a čoskoro obnoví normálny prieskum planéty Mars. V bezpečnostnom móde sonda zotrvávala od 26. augusta kvôli poruche v pamäti palubného počítača.http://spaceprobes.kosmo.cz/index.php?sekce=hotnews spaceprobes.kosmo.cz

 Úmrtia 
 4. december – Zdeněk Ceplecha, český astronóm, ktorý sa zaoberal meteorickou astronómiou, najmä fyzikou meteorov (* 1929)
 4. december – Stephen Edelston Toulmin, anglický filozof vedy, predstaviteľ evolučnej teórie poznania a postmodernej filozofie (* 1922)
 4. december – Umaga, samoánsko-americký profesionálny wrestler (* 1973)
 13. december – Paul Samuelson, americký ekonóm, autor medzinárodne štandardnej učebnice Ekonómia (* 1915)
 16. december – Jegor Timurovič Gajdar, ruský politik (* 1956)
 16. december – Vladimir Jevgenievič Turčinskij, ruský kulturista, podnikateľ, herec, spevák, televízny a rozhlasových moderátor (* 1963)
 17. december – Jennifer Jones, americká filmová herečka (* 1919)
 20. december – Brittany Murphy, americká herečka (* 1977)
 21. december – Karol Virsík, slovenský lekár, špecialista na pľúcne ochorenia (* 1915)
 22. december – Milena Dvorská, česká herečka (* 1938)
 26. december – Jaroslav Moučka, český herec (* 1923)
 27. december – Soňa Kovačevičová, slovenská etnografka (* 1921)
 28. december – Jimmy "The Rev" Sullivan, bubeník kapely Avenged Sevenfold (* 1981)

 Referencie 

Kategória:2009